**Ronnie Drew** (en irlandés *Ránall Ó Draoi*), nado o 16 de setembro de 1934, finado o 16 de agosto de 2008, foi un cantante e compositor irlandés de Dún Laoghaire, condado de Dublín, famoso internacionalmente durante máis de 50 anos xunto ao grupo de música folk "The Dubliners".

Traxectoria
-----------

Nos anos 1950, Drew emigrou a España para ensinar inglés e de paso aprender castelán e a tocar a guitarra flamenca. Cando regresou a Irlanda, compaxinou actuacións en "The Gate Thater" con diferentes traballos.

En 1962, Drew fundou "The Ronnie Drew Group" canda Luke Kelly, Barney McKenna e Ciaran Bourke, pero pronto cambiaron o nome do grupo a "The Dubliners", ao cal se sumou, John Sheahan. Deseguida "The Dubliners" chegou a ser un dos grupos máis coñecidos en Irlanda de música folk tradicional. As súas orixes remóntanse a actuacións no famoso pub irlandés O'Donoghue en Merrion Row. Posteriormente trasladáronse a The Abbey Tavern en Howth e foron incrementándose o número de actuacións por todo o centro de Dublín. Ronnie Drew abandonou temporalmente o grupo en 1974 pero regresaría 5 anos despois. Drew deixou definitivamente "The Dubliners" para dedicarse á súa carreira en solitario en 1995. No 2002, reuniuse de novo cos "Dubliners" para celebrar o 40º aniversario da formación.

A partir de 1995, Ronnie Drew lanzou a súa carreira en solitario e gravou diversos temas con varios artistas, como Christy Moore, The Pogues, Dropkick Murphys, Eleanor Shanley entre outros.

O 22 de agosto de 2006, Ronnie Drew foi honrado nunha cerimonia onde as súas pegadas dactilares foron marcadas no "*Walk of Fame*" (paseo da fama) de Dublín, na aforas do Dublin's Gaiety Theater.

A fin
-----

En setembro de 2006 diagnosticóuselle un cancro de garganta producido por anos de excesos coas bebidas alcohólicas e os fumes. Pouco despois, en decembro dese mesmo ano, apareceu nun programa de televisión irlandesa para falar sobre o seu cancro.

Ademais da súa enfermidade, tamén tivo que sufrir o falecemento da súa dona Deirdre Drew, coa que levaba máis de 40 anos de matrimonio.

Ronnie Drew morreu finalmente en St Vincent's Hospital, Dublín, o 16 de agosto de 2008 e foi enterrado 3 días despois en Redford Cemetery en Greystones.

Discografía en solitario
------------------------

* *Ronnie Drew* (1975).
* *Guaranteed* (1978).
* *Dirty Rotten Shame* (1995).
* *The Humour is On Me Now* (1999).
* *A Couple More Years* (2000).
* *An Evenning With Ronnie Drew* (2004).
* *The Magic Of Christmas* (2004).
* *El Amor De Mi Vida* (2006).
* *There's Life In The Old Dog Yet* (2006).
* *Pearls* (2007).
* *A Fond Farewell* (2008).

Homenaxe
--------

O 19 de febreiro de 2008 unha gran cantidade de artistas irlandeses decidiron unirse para crearen unha canción homenaxe a Ronnie Drew titulada "*The Ballad Of Ronnie Drew*", liderado por Bono, o cantante de U2.

Notas
-----

1. ↑  Obituario en *The Independet*
2. ↑  "Imaxes do funeral no *Herald*". Arquivado dende o orixinal o 10 de xaneiro de 2010. Consultado o 16 de xaneiro de 2010.
3. ↑  Ronnie Drew 1934-2008 Bono conta a historia de "*The ballad of Ronnie Drew*" *(en inglés)*

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Ronnie Drew*** |

* En myspace, audios, fotografías
* En lastfm

|  |  |
| --- | --- |
| Control de autoridades | 
* Wd: Q362406
* WorldCat
* VIAF: 32194215
* Allmovie: p322860
* AllMusic: mn0000275711
* BNF: 13999644f
* Discogs: 899364
* EBID: ID
* Europeana: ID
* Genius: Ronnie-drew
* GND: 135207711
* IMDb: nm1275421
* ISNI: 0000 0001 1564 7155
* LCCN: no2005032493
* MusicBrainz: ID
* NTA: 097288411
* TMDb: 1131413
* TVcom: ronnie-drew
* WikiTree: Drew-2569

 |